ברוטוס ירוק המגן

ברוטוס ירוק המגן (באנגלית: Brutus Greenshield - "ברוטוס גרינשילד"; בוולשית: Brutus Darian Las - "ברוטוס דאריאן לאס"; נפטר בשנת  954 לפנה"ס לערך) היה מלך בריטניה, על פי ספרו של ג'פרי ממונמות' "ההיסטוריה של מלכי בריטניה". אין כל תיעוד היסטוריה לקיומו של ברוטוס, והוא נחשב לאחד המלכים האגדיים של בריטניה.

ג'פרי מציין כי ברוטוס היה בנו של אבראוקוס, קודמו, וכונה "ירוק המגן". ברוטוס היה הבכור מבין 20 בניו של אבראוקוס, והיחיד שנותר בבריטניה בעת מותו של אבראוקוס (יתר הבנים יצאו במסע לגרמניה במטרה להקים שם ממלכה).

ברוטוס מלך 20 שנה, ולאחר מותו עלה לשלטון בנו, לייל.

קישורים חיצוניים
 גניאולוגיה של ברוטוס ירוק המגן
 תיארוך מלכי בריטניה האגדיים

קטגוריה:בריטניה: מלכים אגדיים